W7s news গুৱাহাটী : গুৱাহাটীৰ পশ্চিম প্ৰান্তৰ খানামুখৰ শ্ৰী শ্ৰীলক্ষ্মী পূজাৰ ৫০ বছৰ পূৰ্ণ হোৱা উপলক্ষে অহা ৮,৯ আৰু ১০ অক্টোবৰত তিনিদিনীয়া বৰ্ণাঢ্য কাৰ্যসূচীৰে সোণালী জয়ন্তী উৎসৱ উদযাপনৰ আয়োজন কৰা হৈছে । ৮ অক্টোবৰত পুৱা ধৰ্মধ্বজা উত্তোলনৰে সোণালী জয়ন্তীৰ কাৰ্যসূচীৰ শুভাৰম্ভ হোৱাৰ পাছত ৫০ খন পতাকা উত্তোলন কৰা হ'ব । তাৰ পাছত পুৱা ৯ বজাত বৃহত্তৰ খানামুখ অঞ্চলত এক বিশাল ধৰ্মীয় শোভাযাত্ৰা উলিওৱা হ'ব । বিয়লি ৪ ,বজাত বিশেষ সম্বৰ্ধনা অনুষ্ঠান অনুষ্ঠিত হ'ব । নিশা ৭ বজাৰ পৰা বৰপেটা জিলাৰ সৰ্থেবাৰীৰ ৰাজনন্দিনী নাট্যদলে নাট প্ৰদৰ্শন কৰিব । ৯ অক্টোবৰ দ্বিতীয় দিনা পুৱা বৃক্ষৰোপন কাৰ্যসূচীৰ পাছত নৱনির্মিত খানামুখ সমূহীয়া ভৱনটো উদ্ধোধন কৰিব স্থানীয় বিধায়ক ৰমেন্দ্ৰ নাৰায়ণ কলিতাই । দিনৰ ১১ বজাৰ পৰা মহিলাৰ দিহা নাম প্ৰতিযোগিতা অনুষ্ঠিত হ'ব । সন্ধিয়া প্ৰতিমা আৰু ঘট স্থাপনৰে পূজাৰ কাৰ্যসূচী আৰম্ভ হ'ব । নিশা ৯ বজাৰ পৰা খানামুখ মিলন সংঘৰ উদ্যোগত স্থানীয় শিল্পী সকলে মঞ্চস্থ কৰিব চন্দন কলিতাৰ দ্বাৰা ৰচিত আৰু অৱনী ডেকাৰ পৰিচালিত পূৰ্ণাংগ নাট "চক্রবেহু" । ১০ অক্টোবৰ তৃতীয় তথা শেহৰ দিনা পুৱা ৫ বজাত উষা কীৰ্ত্তন , ৫.৩০ বজাত প্ৰসাদ আৰু ভোগ বিতৰণ , বিয়লি ৪ বজাৰ পৰা আয়তীৰ নাম কীৰ্ত্তন আৰু নিশা ৭ বজাৰ পৰা সাংস্কৃতিক অনুষ্ঠান অনুষ্ঠিত হ'ব । আনহাতে সোণালী জয়ন্তী উৎসৱৰ কাৰ্যসূচী সুচাৰুভাৱে সম্পন্ন কৰিবলৈ জ্যেষ্ঠ নাগৰিক বলেন্দ্ৰ চন্দ্ৰ ঠাকুৰীয়াক মুখ্য উপদেষ্টা , জ্যেষ্ঠ অধিবক্তা সত্য ভৰালীক সভাপতি , কেশৱ কলিতাক কাৰ্যকৰী সভাপতি , কনক চন্দ্ৰ বৈশ্য , কমলা কলিতা , অনিল বৈশ্য আৰু মাণিক কলিতাক উপ সভাপতি , ৰুবুল বৈশ্য আৰু তপন ঠাকুৰীয়াক সাধাৰণ সম্পাদক , ধীৰাজ কলিতা ( দুলু ) , পংকজ কলিতা , অনিল কলিতা , ৰাজদ্বীপ কাকতি আৰু ৰাহুল কলিতাক সম্পাদক, সনাতন বৰুৱাক পূজাবতী হিচাপে লৈ এখন কাৰ্যকৰী সমিতি আৰু কেবাখনো উপ সমিতি গঠন কৰা হৈছে ।
No comments:
Subscribe to: Post Comments (Atom)
Templatesyard is a blogger resources site is a provider of high quality blogger template with premium looking layout and robust design. The main mission of templatesyard is to provide the best quality blogger templates which are professionally designed and perfectlly seo optimized to deliver best result for your blog.
Powered by Blogger.
Archive December (15) November (61) October (116) September (171) August (129) July (140) June (134) May (116) April (103) March (103) February (81) January (44) December (106) November (84) October (128) September (149) August (157) July (182) June (110) May (148) April (107) March (44) February (2)
